  Наталья Тетерина Ижкарын Удмурт лулчеберетъя юртэз кылдытонъя технической задание лэсьтӥськисьёслы вуоно арня вискын сётозы, нош ӵектосэз 2018-тӥ арын южтолэзёзь дась луыны кулэ. Со сырысь ивортодэтъя «Удмуртия» агентстволы элькунлэн Кун Кенешысьтыз депутат, «Удмурт Кенеш» огазеяськонлэн тӧроез Татьяна Ишматова вераз. Туннэ, 12-тӥ толсуре, Центрез кылдытон бордын ужась группалэн кенешоназ Короленко нимо театрлэн азьвыл юртаз вуылэмлы йылпумъянъёс лэсьтӥз.  Вуоно арняе, мон малпасько, ми со техзаданиез сётыны кулэ ни лэсьтӥськисьёслы, малы ке шуоно соослы кулэ вуоно арын южтолэзёзь лэсьтыны ӵектос. Нош ӵектос лэсьтыны озьы ик дыр кулэ Татьяна ИшматоваТодэ вайытом, Ижкарын Короленко нимо театрлэн азьвыл юртаз Удмурт лулчеберетъя центрез усьтон пумысен кичӧлтон нырысьсэ куартолэзе чузъяськиз. Инвоже солэн пуштросэз пумысен калыкен кенешон ортчиз, нош гудырикошконэ учкетэз дась вал ни. Коньывуонэ Удмуртилэн тӧроез Александр Бречалов «Удмурт Кенешлэн» исполкомезлэн ёзчиосыныз пумиськылыкуз пусйиз, центр пумысен ужкагазъёс 2018-тӥ арлэн нырысетӥ ӝыныяз дась луыны кулэ. Соку вань ужъёсты Удмуртилэн кунлыкезлы 100 ар тырмонлы, 2020-тӥ арлы, быдэстыса вуттозы. Тегъёс: Лулчеберет Ижкар Удмуртия УдмуртКенеш удмуртъёс Мерлык Удмуртлулчеберетъяцентр  